Imtella' Mejju 28, 2021 - Aġġornata 28 Ta' Mejju, 2021 2:30pm Ħames persuni weġġgħu wara li vettura tat-tifi tan-nar fl-Istati Uniti baqgħet dieħla ġo faċċata ta' binja u ħarġet minn faċċata oħra. L-inċident seħħ f'Philadelphia bil-ħames vittmi jkunu erba' uffiċjali tat-tifi tan-nar u persuna ċivili. Il-vettura tat-tifi tan-nar, identifikata bħala Engine 29, kienet sejra biex titfi nar f'dar meta ħabtet ma' vettura oħra. Fil-binja li fiha 16-il appartament ma hemm jgħix ħadd u qabel il-vettura tneħħiet ġie stabbilit li ma kinitx fil-periklu li taqa'.